Ekstremizm uchun sudlangan ikki nafar O‘zbekiston fuqarosi so‘roq paytida Qirg‘izistonda teraktlar uyushtirishni va hukumatni to‘ntarishni rejalashtirgan, Qorasuvdagi “As-Saraxsiy” masjidi imomi Rashid Kamolov bilan aloqada bo‘lganlarini aytishgan. Rashid Kamolov huquq-tartibot muassasalari xodimlari tomonidan 2015 yilning fevralida diniy esktremizm, terrorchilik g‘oyalarini targ‘ib qilgani, Iroq va Suriyaga jangarilarni yollagani uchun qo‘lga olingan edi. So‘roq qilingan ikkala sudlanuvchi – Shuhrat Mavlonov va Fayzullo Aminov 2015 yilning 25 mayida O‘zbekiston Milliy xavfsizlik xizmati tergovchisi A.Ibrohimov tomonidan Qirg‘iziston Ichki ishlar vazirligi so‘rovi bilan so‘roq qilingan.